సర్దార్ వేదరత్నం

సర్దార్ వేదరత్నం పిళ్ళై (1897 ఫిబ్రవరి 25 - 1961 ఆగస్టు 24) భారతీయ స్వాతంత్ర్య సమరయోధుడు, భారత జాతీయ కాంగ్రెస్ నాయకుడు, 14 సంవత్సరాలపాటు (మూడుసార్లు) ఎమ్మెల్యేగా పనిచేశాడు. 1930లో సి. రాజగోపాలాచారితో కలిసి వేదారణ్యంలో జరిగిన ఉప్పు సత్యాగ్రహం ఉద్యమంలో పాల్గొన్నాడు. వీరోచిత రచనలు కూడా చేశాడు.

 జననం 
వేదరత్నం 1897, ఫిబ్రవరి 25న తమిళనాడు రాష్ట్రం, నాగపట్నం జిల్లాలోని వేదారణ్యంలో జన్మించాడు.

 ఉద్యమం 
గాంధీజీ చేస్తున్న ఉద్యమం చూసి ఆ ప్రభావంతో విదేశీ వస్త్రాన్ని బహిష్కరించి, స్వదేశి దుస్తులను తయారుచేసి ధరించాలని నిర్ణయించుకున్నాడు. తన చుట్టూ ఉన్నవారిని కూడా ప్రోత్సహించాడు. ఉద్యమంలో పాల్గొని జైలు జీవితం కూడా గడిపాడు.Varadarajan, R. (2000). 1931లో వేదారణ్యం ఉప్పు సత్యాగ్రహంలో పాల్గొన్నందుకు తిరునల్వేలిలో తమిళనాడు వ్యవసాయాధికారులు, కార్మికుల సమావేశంలో వేదరత్నానికి 'సర్దార్' బిరుదు బహూకరించారు.

 సామాజిక సేవ 
వేదారణ్యం గ్రామంలో ఆర్థిక ఇబ్బందుల్లో ఉన్న కుటుంబాల బాలికల కోసం 1946లో గ్రామీణ రెసిడెన్షియల్ పాఠశాల అయిన కస్తూర్బా గాంధీ కన్యా గురుకులం స్థాపించాడు.

 గుర్తింపు 
పిళ్ళై స్థాపించిన గ్రామీణ మహిళా సంక్షేమ సంస్థ అనేక సంవత్సరాలుగా వేలాది మంది పేద బాలికలకు సహాయాన్ని అందింస్తూ వస్తోంది. వివిధ దేశాల నుండి చాలామంది ఈ గురుకులాన్ని సందర్శించి సేవలను ప్రశంసించారు. మద్రాసు రాష్ట్ర శాసనసభ సభ్యునిగా మూడు ఎన్నికలలో వేదరత్నం విజయం సాధించాడు. ఈ స్థానంలో అతను సంపాదించిన డబ్బును, శ్రీ రామకృష్ణ మిషన్‌కు విరాళంగా ఇచ్చాడు.Indian Freedom Fighters: Sardar A. Vedaratnam Pillai, Vedaraniam, Tamil Nadu. (2006). పదేళ్ళపాటు తంజావూరు జిల్లా కాంగ్రెస్ కమిటీకి ఏకైక కార్యదర్శిగా కూడా పనిచేశాడు.

 మూలాలు 

వర్గం:1897 జననాలు
వర్గం:1961 మరణాలు
వర్గం:గాంధేయవాదులు
వర్గం:తమిళనాడు వ్యక్తులు
వర్గం:తమిళనాడు స్వాతంత్ర్య సమర యోధులు
వర్గం:సామాజిక ఉద్యమకారులు
వర్గం:తమిళనాడు రాజకీయ నాయకులు